Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1230

(7) Nem kell a tevékenység megszûnésére irányadó rendelkezéseket alkalmazni, ha a vállalkozói igazolvánnyal rendelkezõ egyéni vállalkozó e tevékenységét cselekvõképességének elvesztését követõen a nevében és javára törvényes képviselõje folytatja. Ha a vállalkozói igazolvánnyal rendelkezõ egyéni vállakozó e tevékenységét halála után özvegye vagy örököse folytatja, akkor — az egyéni vállalkozó tevékenységét folyamatosnak tekintve — úgy kell eljárni, mintha az adóévben az elhunyt egyéni vállalkozó által megszerzett vállalkozói bevételt és elszámolt vállalkozói költséget kizárólag az özvegy, az örökös szerezte volna meg, illetve számolta volna el, feltéve, hogy az özvegy, illetve az örökös a tevékenység folytatásának szándékát három hónapon belül bejelenti az adóhatóságnak. Az elhunyt egyéni vállalkozó által az adóévben költségként elszámolt vállalkozói kivétet ilyenkor is kizárólag az elhunyt által megszerzett önálló tevékenységbõl származó jövedelemnek kell tekinteni, de annak összegét — e törvény rendelkezéseinek megfelelõ alkalmazásával — az özvegy, illetve az örökös figyelembe veszi a vállalkozói adóalap és vállalkozói osztalékalap, valamint az e jövedelmeket terhelõ adó összegének megállapításánál.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes